ai4bharat/Pralekha huggingface dataset:
மத்திய அமைச்சரவை
தபால் - தந்தி கட்டுமானப் பணி சேவை குரூப் ஏ - பணியிடங்களை மறு ஆய்வு செய்ய மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், தபால் - தந்தி கட்டுமானப்பணி சேவை குரூப் ஏ - பணியிடங்களை மறு ஆய்வு செய்ய ஒப்புதல் அளிக்கப்பட்டுள்ளது.
பணியிடங்களின் எண்ணிக்கை 105-ஆக நிர்ணயிக்கப்பட்டுள்ளது. இந்த ஒப்புதல் காரணமாக, தொலைத்தொடர்புத் துறை மற்றும் அஞ்சல் துறையில், செயல்பாட்டுத் தேவைக்கேற்ப தலைமையகத்திலும், கள அலுவலகங்களிலும், பணியிடங்களின் கட்டமைப்பை வலுப்படுத்த வகை செய்யப்பட்டுள்ளது. தபால் –தந்தி, கட்டுமானப்பணி சேவைப் பிரிவில் அதிகாரிகளின் தேக்கத்தைக் குறைக்க முடியும். இந்தப் பணியிடங்களுக்கு புதிதாக ஆள்சேர்ப்பு நடத்துவதில்லை எனவும் முடிவு செய்யப்பட்டிருப்பதுடன், தற்போது பதவியிலிருப்பவர்களுக்கு
எந்தப் பாதிப்பும் ஏற்படாத வகையில், இந்தப் பணியிடங்களை படிப்படியாக ஒழிக்கவும் தீர்மானிக்கப்பட்டுள்ளது.
----
(Visitor Counter : 58
நிதி அமைச்சகம்
11-வது இங்கிலாந்து-இந்திய பொருளாதார மற்றும் நிதி பேச்சுவார்த்தையில் இந்திய குழுவுக்கு நிதி அமைச்சர் திருமதி நிர்மலா சீதாராமன் தலைமை
மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன் மற்றும் இங்கிலாந்து கரூவூல வேந்தர் திரு ரிஷி சுனாக் ஆகியோரின் காணொலி தலைமையின் கீழ் 11-வது இங்கிலாந்து-இந்திய பொருளாதார மற்றும் நிதி பேச்சுவார்த்தை இன்று நடைபெற்றது.
இந்திய ரிசர்வ் வங்கி ஆளுநர், செபி தலைவர், சர்வதேச நிதி சேவைகள் மையங்கள் ஆணையத்தின் தலைவர், பொருளாதார விவகாரங்கள் செயலாளர் மற்றும் நிதி, வெளிநாட்டு விவகாரங்கள் அமைச்சகங்கள் மற்றும் இங்கிலாந்தில் உள்ள இந்திய தூதரகத்தின் பிரதிநிதிகள் இந்திய குழுவில் இடம்பெற்றிருந்தனர்.
இங்கிலாந்து வங்கியின் ஆளுநர், நிதி நடத்தை ஆணையத்தின் தலைமை செயல் அதிகாரி, பொருளாதார செயலாளர் மற்றும் இதர அலுவலர்கள் இங்கிலாந்து குழுவில் இடம்பெற்றிருந்தனர்.
ஜி20 மற்றும் காப்26 உள்ளிட்ட பல்வேறு விஷயங்களில் பொருளாதார ஒத்துழைப்பு குறித்து கூட்டத்தில் விவாதிக்கப்பட்டது. ஃபின் டெக் மற்றும் கிஃப்ட் சிட்டி, வருடாந்திர இந்திய-இங்கிலாந்து நிதி சந்தை பேச்சுவார்த்தை ஆகியவற்றின் மீது சிறப்பு கவனம் செலுத்துவது குறித்தும் ஆலோசிக்கப்பட்டது.
மத்திய நிதி மற்றும் பெருநிறுவன விவகாரங்கள் அமைச்சர் மற்றும் இங்கிலாந்து கரூவூல வேந்தர் ஆகியோருக்கிடையேயான கூட்டறிக்கை மற்றும் பருவநிலை நிதி தலைமைத்துவ நடவடிக்கையில் இந்திய கூட்டு குறித்த கூட்டறிக்கையோடு 11-வது இங்கிலாந்து-இந்திய பொருளாதார மற்றும் நிதி பேச்சுவார்த்தை நிறைவுற்றது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751510
நாடாளுமன்ற விவகாரத்துறை அமைச்சகம்
நாடாளுமன்ற மழைக்கால கூட்டத்தொடர் மறுதேதி குறிப்பிடப்படாமல் ஒத்திவைப்பு
2023ஆம் ஆண்டு ஜூலை மாதம் 20ஆம் தேதி தொடங்கிய நாடாளுமன்ற மழைக்கால கூட்டத்தொடர் இன்று  காலவரையின்றி ஒத்திவைக்கப்பட்டது. இந்த கூட்டத்தொடர் 23 நாட்கள் 17 அமர்வுகளை கொண்டதாக அமைந்தது.
இந்த கூட்டத்தொடரில் மக்களவையில் 15 மசோதாக்களும், மாநிலங்களவையில் 5 மசோதாக்களும் தாக்கல் செய்யப்பட்டன. மக்களவையில் 20 மசோதாக்களும், மாநிலங்களவையில் 23 மசோதாக்களும் நிறைவேற்றப்பட்டன. மக்களவை மற்றும் மாநிலங்களவையின் அனுமதியுடன் தலா ஒரு மசோதா திரும்பப் பெறப்பட்டது. கூட்டத்தொடரின் போது நாடாளுமன்றத்தின் இரு அவைகளிலும் நிறைவேற்றப்பட்ட மொத்த மசோதாக்களின் எண்ணிக்கை 21 ஆகும்.
மழைக்காலக் கூட்டத்தொடருக்கு முன்னர் குடியரசுத் தலைவரால் பிறப்பிக்கப்பட்ட தில்லி தேசியத் தலைநகர் பிரதேச அரசு  அவசரச் சட்டம் 2023-க்கு மாற்றாக, மசோதா இரு அவைகளால் பரிசீலிக்கப்பட்டு நிறைவேற்றப்பட்டது.
மக்களவையில் திரு கௌரவ் கோகாய் கொண்டு வந்த நம்பிக்கையில்லா தீர்மானம் குறித்து சுமார் 20 மணி நேரம் விவாதிக்கப்பட்டது. 7 அமைச்சர்கள் உட்பட 58 உறுப்பினர்கள் இந்த விவாதத்தில் கலந்து கொண்டனர். இதற்கு பிரதமர் திரு நரேந்திர மோடி பதிலளித்தார். அதன் பின்னர் இந்த தீர்மானம் குரல் வாக்கெடுப்பு மூலம் அவையில் நிராகரிக்கப்பட்டது.
இந்தக் கூட்டத்தொடரில் மக்களவையின் செயல்பாட்டுத் திறன் உத்தேசமாக 44 சதவீதமாகவும், மாநிலங்களவையின் செயல்பாட்டுத்திறன் தோராயமாக 63 சதவீதமாகவும் இருந்தது.
எரிசக்தி அமைச்சகம்
நிலைத்தன்மையை நோக்கிய எரிசக்தி இலக்குகளை வெளியிட்டது தேசிய அனல்மின் கழகம்
எரிசக்தி மீதான ஐக்கிய நாடுகள் உயர் நிலை பேச்சுவார்த்தையின் ஒரு பகுதியாக தனது எரிசக்தி இலக்குகளை வெளியிட்டுள்ள இந்தியாவின் முதல் எரிசக்தி நிறுவனம் என்ற பெருமையை மத்திய எரிசக்தி அமைச்சகத்தின் கீழ் பொதுத்துறை நிறுவனமாக இயங்கும் தேசிய அனல்மின் கழகம் பெற்றுள்ளது.
இதன்படி 2032-ஆம் ஆண்டுக்குள் 60 ஜிகாவாட் புதுப்பிக்கத்தக்க எரிசக்தித் திறனை நிறுவ இந்த நிறுவனம் இலக்கு நிர்ணயித்துள்ளது. மேலும் 2032-ஆம் ஆண்டிற்குள் ஒட்டு மொத்த எரிசக்தியின் தீவிரத்தை 10% குறைக்கவும் இந்தியாவின் மிகப்பெரிய எரிசக்தி உற்பத்தி நிறுவனம் திட்டமிட்டுள்ளது.
உலகளவில் தனது எரிசக்தி இலக்குகளை அறிவித்துள்ள ஒரு சில நிறுவனங்களுள் தேசிய அனல்மின் கழகமும் ஒன்று.
மேலும் 2025-ஆம் ஆண்டிற்குள் தூய்மையான எரிசக்தி ஆராய்ச்சிக்கான வசதி மற்றும் நிலையான எரிசக்தி மதிப்பு சங்கிலியை ஊக்குவிக்க குறைந்தபட்சம் 2 சர்வதேச கூட்டணிகள்/ குழுக்களை அமைக்கவும் அந்த நிறுவனம் இலக்கு நிர்ணயித்துள்ளது.
அண்மையில் நடைபெற்ற ‘எரிசக்தி மீதான உயர்நிலை பேச்சு வார்த்தைகளுக்கான அமைச்சகத்தின் கருப்பொருள் சார்ந்த மன்றத்தில்’ இந்த இலக்குகள் அறிவிக்கப்பட்டன. தேசிய அனல்மின் கழகத்தின் இலக்குகள் ஐக்கிய நாடுகள் சபையின் இணையதளத்திலும் வெளியிடப்பட்டுள்ளது.
நிலையான வளர்ச்சிக்கான 2030-ஆம் ஆண்டு திட்டங்களை நிறைவேற்றுவதற்கான எரிசக்தி சார்ந்த இலக்குகளை செயல்படுத்துவதை ஊக்குவிப்பதற்காக இந்த வருடம் செப்டம்பர் மாதத்தில் ஓர் உயர்நிலை ஆலோசனைக் கூட்டத்தை ஐக்கிய நாடுகள் சபை நடத்தவிருக்கிறது.
தனது புதுப்பிக்கத்தக்க எரிசக்தித் திறனை மேம்படுத்தி பசுமை எரிசக்தியை அதிகரிக்க தேசிய அனல்மின் கழகம் பல்வேறு நடவடிக்கைகளை மேற்கொண்டு வருகிறது. முன்னதாக 2032-ஆம் ஆண்டிற்குள் தனது ஒட்டுமொத்த எரிசக்தி உற்பத்தியில் 25%ஐ உள்ளடக்கி புதுப்பிக்கத்தக்க எரிசக்தி வாயிலாக குறைந்தபட்சம் 32 ஜிகாவாட் எரிசக்தி திறனை உற்பத்தி செய்ய இந்த நிறுவனம் திட்டமிட்டிருந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1730716
------
(Visitor Counter : 205
எரிசக்தி அமைச்சகம்
இந்தியாவின் ஜி20 தலைமைத்துவத்தின் கீழ் மாற்று எரிசக்தி பணிக்குழுவின் 4-வது கூட்டம் கோவாவில் 2023 ஜூலை 19-20 தேதிகளில் நடைபெறவுள்ளது
இந்தியாவின் ஜி20 தலைமைத்துவத்தின் கீழ் மாற்று எரிசக்திப் பணிக்குழுவின் 4-வது கூட்டம் கோவாவில் 2023 ஜூலை 19-20 தேதிகளில் நடைபெறவுள்ளது. இந்த இரண்டு நாள் கூட்டத்தில் ஜி20 உறுப்பு நாடுகள், சிறப்பு அழைப்பு நாடுகள், சர்வதேச அமைப்புகள் ஆகியவற்றைச் சேர்ந்த நூற்றுக்கும் அதிகமான பிரதிநிதிகள் கலந்துகொள்வார்கள்.
இந்தக் கூட்டத்திற்கு மத்திய மின்சாரத்துறை செயலாளர் திரு பவன் அகர்வால் தலைமை தாங்குவார். புதிய மற்றும் புதுப்பிக்கவல்ல எரிசக்தி அமைச்சகத்தின் செயலாளர் திரு பூபிந்தர் சிங் பல்லா, சுரங்கங்கள் அமைச்சக செயலாளர் திரு விவேக் பரத்வாஜ், நிலக்கரி அமைச்சக செயலாளர் திரு அம்ரித் லால் மீனா ஆகியோரும் இந்த கூட்டத்தில் கலந்துகொண்டு விவாதங்களில் பங்கேற்பார்கள்.
மாற்று எரிசக்தித் துறையில் இந்தியாவின் ஜி20 தலைமைத்துவம் 6 முன்னுரிமைப் பகுதிகளை வரையறுத்துள்ளது. இவை நீடித்த மற்றும் தூய்மை எரிசக்தி மேம்பாட்டிற்கு உலகளாவிய ஒத்துழைப்பைக் கட்டமைப்பதற்கு பல்வேறு அம்சங்களில் இந்தியா கவனம் செலுத்துவதை பிரதிபலிக்கிறது.
ஏற்கனவே பெங்களூரு, காந்திநகர், மும்பை ஆகிய இடங்களில் நடைபெற்ற மூன்று கூட்டங்களில் தொடர்ச்சியாக கோவா கூட்டம் இருக்கும். நியாயமான மற்றும் அனைவரையும் உட்படுத்திய மாற்று எரிசக்திக்கான புதிய அணுகுமுறைகள், கொள்கைகள், நடைமுறைகள் ஆகியவற்றைக் கண்டறிவதும் பிரபலப்படுத்துவதும் இதன் நோக்கமாக இருக்கும். மேலும் தற்போது விவாதத்தில் உள்ள அமைச்சர்கள் நிலையிலான நகல் அறிக்கை மீதான விவாதம் இந்தக் கூட்டத்திலும் நடைபெறும். மாற்று எரிசக்திப் பணிக்குழுக் கூட்டங்களின் நிறைவாக அமைச்சர்கள் நிலையிலான கூட்டம் கோவாவில் ஜூலை 22 அன்று நடைபெறும். இந்தக் கூட்டத்தில் ஜி20 மற்றும் சிறப்பு அழைப்பு நாடுகளின் அமைச்சர்களும் பிரதிநிதிகளும் பங்கேற்பார்கள். இதற்கு மத்திய மின்சாரம், புதிய மற்றும் புதுப்பிக்கத்தக்க எரிசக்தித்துறை அமைச்சர் திரு ஆர் கே சிங் தலைமை தாங்குவார்.
தூய்மையான மாற்று எரிசக்திக்கு உலகளாவிய ஒத்துழைப்பை வலுப்படுத்த ஜி20 இந்திய தலைமைத்துவம் உறுதிபூண்டுள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்களுக்கு 45.37 கோடிக்கும் அதிமான கொவிட் தடுப்பூசி டோஸ்கள்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 45.37 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் கூடுதலாக 59,39,010 தடுப்பூசிகள் வழங்கப்படவிருக்கின்றன.
இன்று காலை 8 மணி வரையிலான தரவுகளின் அடிப்படையில், மொத்தம் 42,28,59,270 டோஸ் தடுப்பூசி  பயன்படுத்தப்பட்டுள்ளன.
சுமார் 3.09 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1738927
பிரதமர் அலுவலகம்
தீபக் புனியா, வெண்கலப் பதக்கத்தைக் குறைந்த வித்தியாசத்தில் இழந்துள்ளார், ஆனால் நமது மனங்களை அவர் வென்றிருக்கிறார்: பிரதமர்
தீபக் புனியா, வெண்கலப் பதக்கத்தைக் குறைந்த வித்தியாசத்தில் இழந்துள்ளார், ஆனால் நமது மனங்களை அவர் வென்றிருக்கிறார் என்று பிரதமர் திரு நரேந்திர மோடி கூறியுள்ளார். மன உறுதி மற்றும் திறமையில் ஆற்றல்மிக்கவராக அவர் விளங்குவதாக பிரதமர் குறிப்பிட்டுள்ளார்.
இது தொடர்பான சுட்டுரைச் செய்தியில் பிரதமர் தெரிவித்திருப்பதாவது:
“தீபக் புனியா, வெண்கலப் பதக்கத்தைக் குறைந்த வித்தியாசத்தில் இழந்திருக்கிறார், ஆனால் நமது மனங்களை அவர் வென்றுள்ளார். மன உறுதி மற்றும் திறமையில் ஆற்றல்மிக்கவராக அவர் விளங்குகிறார். தீபக்கின் எதிர்கால முயற்சிகளுக்கு எனது நல்வாழ்த்துகள்.”
------
(
மனித வள மேம்பாட்டு அமைச்சகம்
மகாராஷ்டிராவின் ஏழு நகரங்களில் இருக்கும் தேர்வர்களுக்கு ஜெஈஈ -2021 அமர்வு 3-க்கு இன்னுமொரு வாய்ப்பு வழங்கப்படும்: திரு தர்மேந்திர பிரதான்
கனமழை மற்றும் நிலச்சரிவின் காரணமாக மகாராஷ்டிர மாணவர்களுக்கு உதவும் வகையில், ஜெஈஈ -2021 அமர்வு 3-க்கு தேர்வு மையத்தை அடைய முடியாத தேர்வர்களுக்கு இன்னுமொரு வாய்ப்பை வழங்குமாறு தேசிய தேர்வு முகமை அறிவுறுத்தப்பட்டுள்ளதாக மத்திய கல்வி அமைச்சர் திரு தர்மேந்திர பிரதான் இன்று தெரிவித்தார்.
இது குறித்து தமது டிவிட்டர் பக்கத்தில் பதிவிட்டுள்ள அவர், “கனமழை மற்றும் நிலச்சரிவின் காரணமாக மகாராஷ்டிர மாணவர்களுக்கு உதவும் வகையில், ஜெஈஈ -2021 அமர்வு 3-க்கு தேர்வு மையத்தை அடைய முடியாத தேர்வர்களுக்கு இன்னுமொரு வாய்ப்பை வழங்குமாறு @DG_NTA-வை அறிவுறுத்தியுள்ளேன்,” என்று கூறினார்.
“ஜெஈஈ -2021 அமர்வு 3-க்கு தேர்வு மையத்தை அடைய முடியாத கோலாப்பூர், பால்கர், ரத்னகிரி, ராய்காத், சிந்துதுர்க், சங்க்லி & சத்தாராவில் உள்ள மாணவர்கள் கவலையடைய வேண்டாம். அவர்களுக்கு இன்னுமொரு வாய்ப்பு வழங்கப்படும், என்டிஏ-வால் தேதிகள் விரைவில் அறிவிக்கப்படும்,” என்று அவர் மேலும் தெரிவித்தார்.
www.nta.ac.in and jeemain.nta.nic.in ஆகிய இணையதளங்களை அடிக்கடி பார்க்குமாறும், மேலும் தகவல்களுக்கு 011-40759000 அல்லது jeemain@nta.ac.in ஆகியவற்றை தொடர்பு கொள்ளுமாறும் மாணவர்கள் கேட்டுக்கொள்ளப்படுகிறார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PR ID=1738683
நிதி அமைச்சகம்
ஊரக உள்ளாட்சி அமைப்புகளுக்கு, ரூ.13,385.70 கோடி மானிய உதவி: மத்திய அரசு வழங்கியது
இருபத்து ஐந்து மாநிலங்களின் ஊரக உள்ளாட்சி அமைப்புகளுக்கு, மானிய உதவியாக ரூ.13,385.70 கோடியை மத்திய நிதியமைச்சகத்தின் செலவினத்துறை நேற்று வழங்கியது. 2021-22ஆம் ஆண்டில் இதுவரை ஊரக உள்ளாட்சி அமைப்புகளுக்கு மொத்தம் ரூ.25,129.98 கோடி மானியம் வழங்கப்பட்டுள்ளது.
இந்த மானிய உதவி, 2021-22ஆம் ஆண்டின் தொகுப்பு மானியத்தின் முதல் தவணையாகும். 15வது நிதி ஆணையத்தின் பரிந்துரைகள் படி இந்த மானியம் வழங்கப்பட்டுள்ளது.
திறந்தவெளிக் கழிப்பிடம் இல்லாத நிலையைப் பராமரித்தல், துப்புரவு, குடிநீர் விநியோகம், மழைநீர் சேகரிப்பு, தண்ணீர் சுத்திகரிப்பு ஆகியவற்றை மேம்படுத்துவதற்காக ஊரக உள்ளாட்சி அமைப்புகளுக்கு, இந்தத் தொகுப்பு மானியம் வழங்கப்படுகிறது.
பஞ்சாயத்து அமைப்புகளுக்கு ஒதுக்கப்படும் மொத்த மானிய உதவியில் 60 சதவீதம், தொகுப்பு மானியமாகும். மீதமுள்ள 40 சதவீத மானியத்தை, சம்பளம் தவிர, உள்ளூர்த் தேவைகளுக்கு ஏற்ப பஞ்சாயத்து ராஜ் அமைப்புகளின் விருப்பப்படி பயன்படுத்திக் கொள்ளலாம்.
மத்திய திட்டங்களின் கீழ் துப்புரவு மற்றும் குடிநீர் வசதிக்காக மத்திய, மாநில அரசுகள் ஒதுக்கீடு செய்யும் நிதியை விட, ஊரக உள்ளாட்சி அமைப்புகளுக்கு கூடுதல் நிதி கிடைப்பதை இந்தத் தொகுப்பு மானியம் உறுதி செய்கிறது.
இந்த மானியத்தை 10 நாட்களுக்குள், மாநிலங்கள் ஊரக உள்ளாட்சி அமைப்புகளுக்கு வழங்க வேண்டும். 10 நாட்களுக்கு மேல் தாமதமானால், மாநில அரசுகள் மானியத் தொகையை வட்டியுடன் சேர்த்து வழங்க வேண்டும்.
தமிழகத்துக்கு நேற்று ரூ.799.8 கோடியும், இந்த நிதியாண்டில் இதுவரை மொத்தம் ரூ.2783.23 கோடியும் வழங்கப்பட்டுள்ளது. ஊரக உள்ளாட்சி அமைப்புகளுக்கு மாநில வாரியாக வழங்கப்பட்ட மானிய உதவி, இதுவரை வழங்கிய மொத்த மானியத்தொகை பற்றிய விவரங்களை பின்வரும் இணைப்பில் காணலாம்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1750681
தகவல் மற்றும் ஒலிபரப்பு அமைச்சகம்
தேசிய பத்திரிகையாளர் தினத்தையொட்டி, ஊடகவியலாளர்களுக்கு மத்திய அமைச்சர் திரு அனுராக் தாகூர் வாழ்த்து தெரிவித்துள்ளார்
தேசிய பத்திரிகையாளர் தினத்தையொட்டி, இந்திய ஊடகவியலாளர்களுக்கு மத்திய தகவல் ஒலிபரப்புத் துறை அமைச்சர் திரு அனுராக் சிங் தாகூர் இன்று வாழ்த்து தெரிவித்துள்ளார். “தொலைக்காட்சி செய்திகள், வானொலி, சமூக ஊடகம் அல்லது ஆன்லைன் டிஜிட்டல் ஊடகம் என எதுவாக இருந்தாலும், மக்கள் புரிந்து கொள்ளும் மொழி மற்றும் அவர்கள் அணுகும் தளங்கள் மூலம் பொதுமக்கள் நலன் சார்ந்த தகவல்கள் மீது அரசு கவனம் செலுத்தி வருகிறது” என அமைச்சர் விடுத்துள்ள செய்தியில் குறிப்பிட்டுள்ளார்.
“தேசிய பத்திரிகையாளர் தினம் இந்திய மக்களின் பிரச்சினைகளை எழுப்புவதில், ஊடகங்கள் மற்றும் பத்திரிகைகளின் பங்கை பிரதிபலிக்கும் நாளாகும். இந்தியா போன்ற துடிப்பான ஜனநாயகத்தில் ஊடகங்கள் கண்காணிப்பை மேற்கொள்வதன் மூலம் முக்கிய பங்காற்றுகின்றன” என்று அவர் மேலும் கூறியுள்ளார்.
போலிச் செய்திகளுக்கு எதிராக கூட்டாக போராட வேண்டும் என அழைப்பு விடுத்துள்ள திரு தாகூர், “இந்த நாளில் எனது ஊடக நண்பர்கள், போலிச் செய்திகள் மற்றும் போலியான புனைவுகள் என்னும் அச்சுறுத்தலை முறியடிக்க அனைத்து முயற்சிகளையும் மேற்கொள்ள வேண்டும் என நான் அழைப்பு விடுக்கிறேன். மத்திய அரசு அதன் பங்குக்கு பிஐபி-யில் உண்மை கண்டறியும் பிரிவை உருவாக்குதல் போன்ற நடவடிக்கைகளை எடுத்துள்ளது. இது தற்போது நன்மதிப்பை பெற்றுள்ளது” என்று கூறியுள்ளார்.
புதிய ஆர்வம் கொண்ட இந்தியாவை கட்டமைக்க ஊடகத்திற்கு அழைப்பு விடுத்துள்ள அமைச்சர், “இந்திய சுதந்திரத்தின் 75 ஆவது ஆண்டை நாம் கொண்டாடும் நிலையில், ஒவ்வொரு இந்தியரின் கனவுகளை நனவாக்கும் வகையில், அடுத்த 25 ஆண்டுகளை நோக்கி நாம் அனைவரும் கூட்டாக இணைந்து பாடுபடுவோம்” என்று தமது வாழ்த்துச் செய்தியை நிறைவு செய்துள்ளார்.
சிறப்பு சேவைகள் மற்றும் கட்டுரைகள்
ஶ்ரீபெரும்புதூரில் 100 படுக்கை இஎஸ்ஐ மருத்துவமனைக்கு மத்திய தொழிலாளர் மற்றும் வேலைவாய்ப்பு துறை அமைச்சர் அடிக்கல்
ஏழைகள் நல திட்டத்தின் அடிப்படையில், நாட்டின் 38 கோடி அமைப்புசாரா தொழிலாளர்களுக்கு நேரடி பலன்களை வழங்குவதற்கான பல திட்டங்கள் உருவாக்கப்படவுள்ளதாக மத்திய தொழிலாளர் நலம் மற்றும் வேலைவாய்ப்புத்துறை அமைச்சர் திரு பூபேந்தர் யாதவ் கூறியுள்ளார்
ஶ்ரீபெரும்புதூரில் 100 படுக்கைகளைக் கொண்ட இஎஸ்ஐ மருத்துவமனைக்கு அடிக்கல் நாட்டி பேசிய அவர், அதிகரித்து வரும் காப்பீடுதாரர்களின் மருத்துவத் தேவைகளை அவர்கள் வசிப்பிடத்திற்கு அருகிலேயே சிறப்பாக நிவர்த்தி செய்யும் வகையில் மேலும் ஒரு ESIC மருத்துவமனை அமையவுள்ளதாகத் தெரிவித்தார். இதன் மூலம் பூந்தமல்லி, திருமுடிவாக்கம், ஒரகடம், படப்பை, காஞ்சிபுரம் ஆகிய பகுதிகளில் வசிக்கும் காப்பீடு செய்யப்பட்ட தொழிலாளர்கள் மற்றும் அவர்களது குடும்ப உறுப்பினர்கள் பயனடைவார்கள் என்றும், அவர்கள் இந்த மருத்துவமனையின் மூலம் தரமான மருத்துவ வசதிகளைப் பெறுவார்கள் என்றும் கூறினார்.
மத்திய அரசு பல்வேறு மக்கள் நலத்திட்டங்களை செயல்படுத்தி வருவதாக குறிப்பிட்ட அவர், நேற்று பெட்ரோல், டீசல் மீதான கலால் வரி குறைக்கப்பட்டதைச் சுட்டிக்காட்டினார். கடந்த 8 ஆண்டுகளில் தமிழகத்தில் மத்திய அரசு செயல்படுத்தி வரும் பல்வேறு திட்டங்களால், மக்கள் பயனடைந்து வருவதை அமைச்சர் பட்டியலிட்டார். நாட்டில் உள்ள 28 கோடி அமைப்புசாரா தொழிலாளர்களுக்கு இ-ஷ்ரம் அட்டை மூலம் அடையாளத்தை வழங்குவதற்காகவோ தொடங்கப்பட்ட 8 மாதங்களில், தமிழகத்தில் மட்டும் அமைப்புசாரா துறையில் உள்ள சுமார் 75 லட்சம் தொழிலாளர்கள் தற்போது இ-ஷ்ரம் கார்டு வைத்துள்ளதாக அவர் கூறினார்.
இந்த ஆண்டு சர்வதேச மகளிர் தினத்தன்று, செங்கல் சூளைகள் மற்றும் பீடி நிறுவனங்களில் பணிபுரியும் பெண்களின் ஆரோக்கியம் மற்றும் ஊட்டச்சத்து குறித்த முன்னோடித் திட்டம் தொடங்கப்பட்டதாக அவர் தெரிவித்தார்.
15 முக்கிய நகரங்களில் உள்ள தொழில்துறைக் குழுக்களில் காப்பீடு செய்யப்பட்ட நபர்களுக்கான தடுப்பு வருடாந்திர சுகாதாரப் பரிசோதனையை மையமாகக் கொண்ட ஒரு திட்டம் தொடங்கப்பட்டுள்ளது என்று அவர் கூறினார்.
இஎஸ்ஐ சட்டத்தின் கீழ் உள்ள 3.41 கோடி தொழிலாளர்கள் மற்றும் அவர்களைச் சார்ந்தவர்கள் அதாவது மொத்தம் 13.24 கோடி பயனாளிகளுக்கு மருத்துவப் பலன்கள் வழங்கப்பட்டு வருவதாக அமைச்சர் தெரிவித்தார்.
இன்று, தமிழ்நாட்டில், 38 மாவட்டங்களில், 20 மாவட்டங்களில் முழுமையாகவும், 16 மாவட்டங்களில் பகுதியளவிலும் இஎஸ்ஐ திட்டம் செயல்படுத்தப்பட்டுள்ளதாக அவர் தெரிவித்தார்.
இன்று, மாநிலத்தில், 38.26 லட்சம் காப்பீடு செய்யப்பட்ட நபர்கள் மற்றும் சுமார் 1.48 கோடி பயனாளிகளின் மருத்துவத் தேவைகளை ESIC பூர்த்தி செய்கிறது. ஸ்ரீபெரும்புதூர் மற்றும் அதைச் சுற்றியுள்ள பகுதிகளில் மட்டும் மொத்த எண்ணிக்கை 8,00,000-க்கும் அதிகமாகும் என்று அவர் கூறினார்.
குடியரசுத் தலைவர் செயலகம்
சிறப்பான சுகாதார சேவை வழங்க அதிக அளவிலான நல்ல மருத்துவர்களும் மருத்துவ கல்லூரிகளும் அவசியம், குடியரசுத் தலைவர்
சிறப்பான சுகாதார சேவை வழங்க அதிக அளவிலான நல்ல மருத்துவர்களும் மருத்துவ கல்லூரிகளும் அவசியம் என்று குடியரசுத் தலைவர் திரு. ராம் நாத் கோவிந்த் தெரிவித்தார்.
டாக்டர் ராஜேந்திர பிரசாத் அரசு மருத்துவக் கல்லூரியின் முதலாவது பட்டமளிப்பு விழாவில் இன்று பங்கேற்று உரையாற்றியபோது அவர் இதனை தெரிவித்தார்.
நல்ல மருத்துவ கல்வி நிறுவனங்களை ஊக்குவிக்கவும் மருத்துவ கல்வியில் உள்ள சவால்களை எதிர்கொள்ளவும் இந்திய மருத்துவ கவுன்சில்  அவசர சட்டம், 2018 சமீபத்தில் பிரகடனம் செய்யப்பட்டது. மருத்துவ கல்லூரிகள் மற்றும் நிறுவனங்களை நிறுவவும் விரிவாக்கவும் நவீனமயபடுத்தவும் இது வழிவகுக்கும் என்று அவர் கூறினார்.
ரெயில்வே அமைச்சகம்
இந்தியாவுக்கான தேசிய ரயில் திட்டம்-2030
இந்தியாவுக்கான தேசிய ரயில் திட்டம்-2030-ஐ இந்திய ரயில்வே தயாரித்துள்ளது. 2030- ஆம் ஆண்டுக்குள் எதிர்காலத்திற்கு தேவையான ரயில்வே நடைமுறையை உருவாக்குவதே இத்திட்டமாகும். இயக்கத்திறன், வணிக கொள்கை முன் முயற்சிகள் குறித்த உத்திகளை வகுப்பதே தேசிய ரயில் திட்டத்தின் நோக்கமாகும். சரக்குப் போக்குவரத்தை 45 சதவீதமாக அதிகரிப்பதும், தேவைக்கு ஏற்ப செயல் திறனை உருவாக்குவதும் இத்திட்டத்தின் நோக்கங்களாகும். இத்திட்டங்களை எட்டுவதற்கு பொது, தனியார் கூட்டு முயற்சி உள்பட அனைத்து விதமான நிதி மாதிரிகளும் பரிசீலிக்கப்பட்டு வருகின்றன.
இந்திய ரயில்வே நாட்டின் வளர்ச்சி எந்திரமாக செயல்படுவதால் ரயில்வேயை மேலும் செயல் திறன் வாய்ந்ததாகவும், நவீனத்துவம் மிக்க பசுமை போக்குவரத்தாக மாற்றுவதும், தேசிய ரயில் திட்டத்தின் நோக்கமாகும். மேலும் ரயில் பயணத்தை குறைந்த கட்டணத்திலும் பாதுகாப்பான வழியிலும் மேற்கொள்ளவும் இது வழிவகுக்கும்.
சரக்குப் போக்குவரத்து நேரத்தை குறைத்தல், 100 சதவீத மின்மயமாக்கல், போக்குவரத்து அதிகம் உள்ள வழித்தடங்கலில் ரயில் பாதைகளை அதிகரித்தல், தில்லி-ஹவுரா, தில்லி- மும்பை போன்ற முக்கியமான வழித்தடங்கலில் ரயிலின் வேகத்தை அதிகரித்தல். பிரத்யேக சரக்கு வழித்தடங்களை அடையாளம் காணுதல், அதி விரைவு ரயில் தடங்களை அடையாளம் காணுதல் உள்ளிட்ட பல்வேறு முக்கிய அம்சங்களை தேசிய ரயில் திட்டம் உள்ளடக்கி உள்ளது.
மாநிலங்களவையில் ரயில்வே அமைச்சர் திரு அஸ்வினி வைஷ்ணவ் எழுத்து மூலம் அளித்த பதிலில் இத்தகவலை தெரிவித்துள்ளார்.
மேலும் விரிவான தகவலுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1797575
பிரதமர் அலுவலகம்
சர்தார் பட்டேலின் நினைவு நாளில் பிரதமர் அவருக்கு புகழஞ்சலி
சர்தார் பட்டேலின் நினைவு நாளான இன்று பிரதமர் திரு.நரேந்திர மோடி, அவருக்கு புகழஞ்சலி செலுத்தியுள்ளார்.
பிரதமர் பகிர்ந்துள்ள டுவிட்டர் பதிவில், “இந்தியாவிற்கு வலிமையான, ஒளிமிக்க அடித்தளத்தை அமைத்துத் தந்த இரும்பு மனிதர் திரு.சர்தார் வல்லபாய் பட்டேலுக்கு, அவரது நினைவு நாளில், மரியாதை செலுத்துகிறேன். நமது நாட்டின் ஒற்றுமைக்கும், இறையாண்மைக்கும், ஒருமைப்பாட்டிற்கும் அவர் பாதை வகுத்தார். அவரது பணி என்றும் நம்மை ஊக்குவிக்கும்” என்று தெரிவித்துள்ளார்.
•••••••
(
பழங்குடியினர் நலத்துறை அமைச்சகம்
பிரதமரின் வன் தன் திட்டம் விரிவாக்கம் : 18000-லிருந்து 50,000–மாக வன் தன் சுயஉதவிக் குழுக்களை அதிகரிக்கத் திட்டம்
பிரதமரின் வன் தன் திட்டத்தை விரிவாக்கம் செய்ய மத்திய பழங்குடியினர் நல அமைச்சகம் உத்தேசித்துள்ளது. இந்த அமைச்சகத்தின் கொவிட்-19 நிவாரணத் திட்டத்தின் வாயிலாக, வன் தன் சுயஉதவிக் குழுக்களின் எண்ணிக்கையை, 18,000-லிருந்து 50,000-மாக அதிகரிக்கத் திட்டமிடப்பட்டுள்ளது. இதன் வாயிலாக, காடுகளில் உள்ள வனப்பொருட்களை சேகரிக்கும், பத்து லட்சம் பழங்குடி மக்கள் பயன்பெறுவார்கள்.
“வன் தன் : இந்தியாவில் மறுமலர்ச்சிப் பெறும் பழங்குடியினர் நிறுவனங்கள்” என்ற தலைப்பிலான இணையதளக் கருத்தரங்கு ஒன்றை ட்ரைஃபெட் நிறுவனம் இன்று நடத்தியது. வன் தன் தொடக்க நிறுவனங்களின் புதுமையான அணுகுமுறை மற்றும் அவைகளின் முன்னேற்றம் குறித்த விழிப்புணர்வை ஏற்படுத்துவதற்காக இந்தக் கருத்தரங்கு நடத்தப்பட்டது. ட்ரைஃபெட்டின் நிர்வாக இயக்குநர் திரு பிரவிர் கிருஷ்ணா தலைமை வகித்த இந்தக் கருத்தரங்கில் சுமார் 40 பேர் கலந்து கொண்டனர். இதில் உரையாற்றிய திரு பிரவிர், 22 மாநிலங்களில், வனப் பொருட்களை சேகரிக்கும் 3.6 லட்சம் பழங்குடி மக்களுக்கு வேலைவாய்ப்புகளை அளிப்பதற்காக 1,205 பழங்குடி நிறுவனங்கள் நிறுவப்பட்டுள்ளதாகவும், 18,000 சுயஉதவிக் குழுக்கள் அமைக்கப்பட்டுள்ளதாகவும் தெரிவித்தார்.
---
(Visitor Counter : 219
உள்துறை அமைச்சகம்
குடியுரிமை  சட்டம், தீவிரவாத தாக்குதல்கள் மற்றும் குற்றச்செயல் கண்காணிப்பு குறித்து நாடாளுமன்றத்தில் வழங்கப்பட்ட பதில்கள்
நாடாளுமன்றத்தின் மக்களவையில் எழுப்பப்பட்ட கேள்விகளுக்கு எழுத்துப்பூர்வமாக பதிலளித்த மத்திய உள்துறை இணை அமைச்சர்கள் திரு நித்யானந்த் ராய் மற்றும் திரு கிஷண் ரெட்டி ஆகியோர் கீழ்கண்ட தகவல்களை அளித்தனர்.
2019 டிசம்பர் 12 அன்று அறிவிக்கப்பட்ட குடியுரிமை  சட்டம், 2020 ஜனவரி 10 அன்று அமலுக்கு வந்தது. குடியுரிமை  சட்டம், 2019-கான விதிகள் தயாரிக்கப்பட்டு வருகின்றன.
இதற்கான காலக்கெடு 2021 ஏப்ரல் 9 வரை மக்களவை துணை சட்டக் குழுவிற்கும், 2021 ஜூலை 9 வரை மாநிலங்களவை துணை சட்டக் குழுவிற்கும் நீட்டிக்கப்பட்டுள்ளது.
தீவிரவாதத்திற்கு எதிராக பூஜ்ய சகிப்புத்தன்மை கொள்கையை அரசு கடைபிடித்து வருகிறது. அரசின் நடவடிக்கைகளின் காரணமாக கடந்த மூன்று வருடங்களாக பயங்கரவாத செயல்கள் கணிசமாக குறைந்துள்ளன. எல்லையில் பாகிஸ்தானின் தாக்குதல்களுக்கும் தகுந்த பதிலடி கொடுக்கப்பட்டு வருகிறது.
குற்றச்செயல்கள் மற்றும் குற்றவாளிகள் கண்காணிப்பு அமைப்பு  மற்றும் ஐசிஜிஎஸ் ஆகியவை குறித்து மாநிலங்கள்/யூனியன் பிரதேசங்களுடன் மத்திய அரசால் தொடர்ந்து ஆய்வு செய்யப்பட்டு வருகிறது.
நிர்ணயித்த இலக்கு 14306 ஆக இருந்த போதிலும், 15773 காவல் நிலையங்களில் குற்றச்செயல்கள் மற்றும் குற்றவாளிகள் கண்காணிப்பு அமைப்பு கருவிகள் பொருத்தப்பட்டுள்ளது. மேலும் 383 காவல் நிலையங்களில் இதை நிறுவுவதற்கான பணி தொடங்கியுள்ளது.
மத்திய ஆயுதம் தாங்கிய காவல் படைகளில் 27,167 பெண்கள் பணிபுரிகிறார்கள். மத்திய ஆயுதம் தாங்கிய காவல் படைகளில் பெண்களுக்கு பணி வழங்கவும், பதவி உயர்வு வழங்கவும் தொடர் நடவடிக்கைகள் எடுக்கப்பட்டு வருகின்றன.
மேலும் விவரங்களுக்கு https://pib.gov.in/PressReleasePage.aspx?PRID=1694507
------
(Visitor Counter : 94
நிதி அமைச்சகம்
வரி விதித்தல் சட்டங்கள்  மசோதா 2019-க்கு மத்திய அமைச்சரவை ஒப்புதல்
அவசர சட்டத்திற்கு மாற்றாக, வரி விதித்தல் சட்டங்கள்  மசோதா 2019-ஐ அறிமுகப்படுத்துவதற்கு, பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
உலகெங்கும், நிதி  சட்டம், 2019  நடைமுறைப்படுத்தப்பட்டது, நிறுவன வருமான வரி விகிதம் குறைப்பு ஆகியவற்றுக்குப் பிறகான பொருளாதார வளர்ச்சிகளால், முதலீட்டை ஈர்ப்பதற்கும், வேலைவாய்ப்பைப் பெருக்குவதற்கும், பொருளாதாரத்திற்கு ஒரு உத்வேகத்தை அளிப்பதற்கும் கூடுதலான உந்துதல் அளிக்கும் கூறு தேவைப்பட்டது. வருமான வரிச்சட்டம் 1961 அல்லது நிதிச்சட்டத்தில் திருத்தங்கள் கொண்டு வந்து இவற்றை எட்ட முடியும் என்றாலும், நாடாளுமன்ற கூட்டம் நடைபெறாத சமயம் என்பதால், வரி விதித்தல் சட்டங்கள்  அவசரச் சட்டம் 2019, சென்ற செப்டம்பர் மாதத்தில் கொண்டுவரப்பட்டது.
பெண்கள் மற்றும் குழந்தை நலன் அமைச்சகம்
குழந்தைகளின் கடுமையான ஊட்டச்சத்து குறைபாட்டுக்கு சமூக அடிப்படையிலான மேலாண்மை வழிமுறைகள் வழங்க அரசு ஆலோசனை
குழந்தைகளின் கடுமையான சத்துக்குறைபாட்டுக்கு சமூக அடிப்படையிலான மேலாண்மை வழிமுறைகள் வழங்குவதற்கான ஆலோசனையை, நிதி ஆயோக் அமைப்பின் தலைமை உறுப்பான தேசிய தொழில்நுட்ப ஊட்டச்சத்து மையம் முடிவு செய்யும்.
தேசிய குடும்ப நல ஆய்வு-4  அறிக்கையின்படி நாட்டில் 5 வயதுக்கு உட்பட்ட 7.5% குழந்தைகளுக்கு கடுமையான ஊட்டச்சத்து குறைபாடு உள்ளது.
மாநிலங்களவையில் எழுப்பப்பட்ட கேள்விக்கு இன்று மகளிர் மற்றும் குழந்தை மேம்பாட்டு இணையமைச்சர் டாக்டர் விரேந்திரகுமார் இவ்வாறு பதில் அளித்தார்.
(Visitor Counter : 104